Z á p i  s  n i  c a  č.5/2016

napísaná 25.11.2016 pri príležitosti konania riadnej schôdzky v roku 2016 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní:  Ing. Júlia Pittnerová , Terézia Pittnerová a  Adam Kubašiak

Ospravedlnená: Vladimír Horvát a  Michal Kubašiak

Starosta obce : František Zajak, hlavný kontrolór: Ing. Ivan Králik

občania: Štefan Filčák, p.Modrianska, Ing.Kyelica Milan, Dr.Krajč Marian

**Program**

1/ otvorenie zasadnutia

2/ určenie overovateľov zápisnice

3/ kontrola plnenie uznesení

4/ a/ zmluva o nájme, alebo odkúpenie pozemkov pre Rajmund Modriansky

 b/ zmena oplotenie betónového múra na kamenný múr

5/ návrh rozpočtu obce Lúčky na roky 2017-2019

6/ vypracovanie GP „Kaplnka“ EKN 423/2 a pridelenie súpisného čísla

7/ povolenie na vybudovanie altánku Rajmund Modriansky

8/ uskutočnenie Mikuláša a určenie výšky balíčkov pre deti

9/rôzne

 10/ diskusia

 11/ prijatie uznesení

 12/ záver rokovania

**1.Rokovanie otvoril**, viedol a prítomných privítal starosta obce František Zajak. Uviedol, že pred rokovaním sa dostavil p. Ing.Milan Kyselica a Dr.Marian Krajč a požiadali o prerokovanie návrhu výstavby oplotenia cintorína a výrubu líp pri jeho oplotení. Prítomní poslanci súhlasili s požiadavkou a navrhli toto zaradiť ako prvý bod rokovania. Takto upravený program programom bol jednomyseľne prijatý.

**2**.**Za overovateľov zápisnice**na rokovaní boli navrhnutí Ing. Júlia Pittnerová a Terézia Pittnerová. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia**

Starosta obceinformoval prítomných o prijatých uzneseniach z predchádzajúcej schôdzky. Uviedol, že úlohy boli splnené.

**4.b. Oplotenie cintorína**

Pán farár o. Marian Krajč informoval prítomných, že miestny cintorín na južnom a západnom okraji nie je oplotený a dochádza k poškodzovaniu kvetinovej výzdoby hrobových miest poľovnou zverou. Po obsiahlej diskusii bolo dohodnuté, že Obec Lúčky zabezpečí materiál na oplotenie a farnosť zabezpečí realizáciu stavebných a montážnych prác. Ďalej sa prerokoval postup o zámere výrubu, prípadne opílenie konárov líp rastúcich pri oplotení kostola.

**4.a. Zmluva o nájme, alebo odkúpenie pozemkov pre Rajmunda Modrianskeho**

Meraním bolo zistené, že betónový múrik oplotenia na západnom okraji pozemku R.Modrianskeho mierne zasahuje do pozemku obce na okraji miestnej komunikácii. Doporučené bolo vykonať opravu múrika z lomového kameňa , pozemok poskytnúť do prenájmu do času ukončenia oplotenia, vyhotovenia GP a potom odpredať. Na severnom okraji pozemku navrhnutú plochu sa doporučuje dať do prenájmu.

**5. Rozpočet Obce Lúčky na rok 2017**

Návrh rozpočtu bol umiestnený v skrinke obecného úradu a neboli na úrad doručené žiadne návrhy na zmenu, alebo doplnenie. Návrhy zo strany poslancov boli doplnené.

**6. Vypracovanie GP**  **na stavbu „Kaplnka“ EKN 423/2 a pridelenie súp. čísla**

Starosta obce informoval, že prícestná kaplnka nachádzajúca sa na parcele E-KN 423/2 nemá pridelené súpisné číslo. Pre odstránenie tohto nedostatku je potrebné vyhotoviť geometrický plán na rozdelenie parcely a vykonať záznam v operáte nehnuteľností a prideliť súpisné číslo. Prítomní s návrhom súhlasili.

**7. Zámer R.Modrianskeho na realizáciu drobnej stavby - Altánok**

Vzhľadom k tomu, že predložený návrh nespĺňa podmienky drobnej stavby, potrebné je informovať stavebníka o tejto skutočnosti.

 **8. Uskutočnenie Mikuláša – organizačné opatrenia**

Zástupkiňa starostu obce T.Pittnerová podrobne informovala prítomných o organizačných opatreniach pre udeľovanie balíčkov deťom z Lúčok – balíčky, oblečenie, pracovníci,..

**9 a 10. R ô z n e**

Neboli vznesené žiadne návrhy na prerokovanie.

 **11. Prijatie uznesení**

**Uznesenie 67/2016**

Obecné zastupiteľstvo v Lúčkach

**S ú h l a s í**  so zabezpečením materiálu na oplotenie cintorína v objeme do 500€

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 68/2016**

Obecné zastupiteľstvo v Lúčkach

**S ú h l a s í**  s uzavretím nájomnej zmluvy na parc. č. 2696 vo výmere 8m2 a na parc. č. 4257/2 vo výmere 25m2 za cenu 2,- eur/m2 na rok pre  Rajmunda Modrianskeho Lúčky č.93.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 69/2016**

Obecné zastupiteľstvo v Lúčkach

**S ú h l a s í**  s odpredajom pozemku parc. č. 473/3 vo výmere 62m2 a na parc. č. 473/4 vo výmere 9m2 za cenu 3,- eura/m2 pre Rajmunda Modrianskeho Lúčky č. 93.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 70/2016**

Obecné zastupiteľstvo v Lúčkach

**B e r i e na v e d o m i e**  .zmenu oplotenia – betónový múr na kamenný – Rajmund Modriansky Lúčky č. 93

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 71/2016**

Obecné zastupiteľstvo v Lúčkach

**S ú h l a s í**  s predloženým návrhom rozpočtu Lúčky na rok 2017 ako aj na ďalšie dva roky.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 72/2016**

Obecné zastupiteľstvo v Lúčkach

**S ú h l a s í**  s vyhotovením geometrického plánu pre kaplnku a udelenie súpisného čísla.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 73/2016**

Obecné zastupiteľstvo v Lúčkach

**S ú h l a s í**  s organizačnými opatreniami pre uskutočnenie akcie Príchod sv. Mikuláša a uhradením navrhnutých nákladov vo výške 150,- eur.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

Ing.Júlia Pittnerová..........................

František Zajak

Terézia Pittnerová .......................... starosta obce